Diari Oficial de la Generalitat Valenciana


Sumari del DOGV 4683, del 03-02-2004 (2004/581)

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de l'Alfàs del Pi (Alacant).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/581


Data del document
:   25-11-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * Alfàs del Pi, l'
    * procediment administratiu
    * farmacologia
    * legislació farmacèutica

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de l'Alfàs del Pi (Alacant). [2004/X581]
  
Vist l'expedient iniciat a instància de María de los Ángeles González Valdivieso, en data de 18 de desembre de 2002, a fi de sol·licitar l'autorització d'una nova oficina de farmàcia en el municipi de l'Alfàs del Pi (Alacant), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents.
  
Antecedents de fet
  
I. María de los Ángeles González Valdivieso, en data de 18 de febrer de 2003, sol·licita l'autorització d'una nova oficina de farmàcia en el municipi de l'Alfàs del Pi (Alacant), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i de conformitat amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. El tràmit de l'expedient es va posar de manifest als farmacèutics del municipi de l'Alfàs del Pi (Alacant). Van formular un escrit d'oposició a la concessió de l'autorització sol·licitada María Natividad Llorca Mayor i Marina Criado Fuster i Miguel Criado Fuster.
  
III. Es va tramitar l'expedient segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia. La Direcció General de Farmàcia i Productes Sanitaris va emetre un informe desfavorable a la concessió de l'autorització sol·licitada.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Conselleria de Sanitat és competent per a resoldre la present sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, mitjançant el qual s'establix el procediment per a l'autorització de noves oficines de farmàcia, i el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
II. D'acord amb l'article 3 del Decret 149/2001, de 5 d'octubre, del Govern Valencià, mitjançant el qual establix el procediment per a l'autorització de noves oficines de farmàcia, ?en les zones farmacèutiques turístiques i en els municipis que, dins de les zones farmacèutiques generals, consten com a municipis turístics en el Mapa de Zones Farmacèutiques de la Comunitat Valenciana, una vegada ajustada la proporció habitants/farmàcia segons el mòdul bàsic general, complementàriament es podrà establir una oficina de farmàcia per cada 3.500 habitants estacionals?.
  
D'acord amb els articles 6 i següents del Decret 149/2001, de 5 d'octubre, del Govern Valencià, ?les autoritzacions s'adjudicaran als sol·licitants atenent la puntuació obtinguda per cada un d'acord amb el barem que s'establisca per a això??, i no directament com pretén la sol·licitant.
  
A més, d'acord amb l'article 18.3 de la Llei 6/1998, de 22 de juny, d'Ordenació Farmacèutica de la Comunitat Valenciana, ?l'autorització d'oficines de farmàcia en zones turístiques segons la població d'este caràcter, haurà de contindre una referència a la ubicació de l'oficina autoritzada, a fi que coincidisca amb la situació i l'assentament de la població estacional o temporal que en fonamenta l'autorització?. I el paràgraf tercer de l'article 5 del Decret 149/2001, de 5 d'octubre, disposa que en els procediments iniciats en aplicació del mòdul turístic, es resoldran ?fent en la resolució una referència expressa a la zona del municipi, clarament delimitada, en què haurà d'ubicar-se la nova oficina de farmàcia?.
  
D'altra banda, el certificat del secretari de l'Ajuntament de l'Alfàs del Pi, de data 12 de febrer de 2003, no és conforme amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, atés que en este cas es fa una estimació de la població estacional i no un certificat de la població a partir ?del nombre de vivendes de segona residència, places hoteleres, càmpings i la resta d'allotjaments temporals?, com establix el decret esmentat.
  
En conseqüència, únicament pot computar-se la població acreditada mitjançant la documentació presentada. En el supòsit de considerar degudament acreditada la població estacional mitjançant un certificat emés per un organisme oficial competent i no mitjançant un informe, d'acord amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i aplicant l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix que ?per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la seua capacitat, imputant a les vivendes de segona residència una capacitat de quatre habitants per vivenda?, es deduïx que:
  
- 591 places hoteleres x 0,2 = 118 hab.
  
- 2.274 places en apartaments turístics x 0,2 = 455 hab.
  
 Total = 573 hab.
  
Per tant, el total de 573 habitants estacionals acreditats, és molt inferior al mòdul de 3.500 habitants estacionals que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova oficina de farmàcia en aplicació del mòdul turístic.
  
En conseqüència, vistos els fets i fonaments jurídics anteriors, resolc:
  
Denegar l'autorització administrativa per a l'establiment d'una nova oficina de farmàcia en el municipi de l'Alfàs del Pi (Alacant) en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància de María de los Ángeles González Valdivieso.
  
Que es publique esta resolució en el Diari Oficial de la Generalitat Valenciana, amb l'advertiment que exhaurix la via administrativa i que hi poden interposar un recurs contenciós administratiu en el termini de dos mesos comptadors des de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició, en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de novembre de 2003.- El conseller: Vicente Rambla Momplet.